Dannebrogordenen

Dannebrogordenen er en dansk ridderorden, som Danmarks regjerende monark er ordensherre for. Ordenen består av et hvit-emaljert gull- eller sølvkors med en rød kant, en kongekrone, og den regjerende monarkens monogram. Ordenen anvendes hovedsakelig til dekorering av fortjente danske statsborgere, og tildeles kun etter monarkens beslutning. 

 Stiftelsen 
Dannebrogordenen ble innstiftet av Christian V i 1671, og er senere forandret og utvidet. Til ordenens legendariske historie hører Christian Vs påstand om at han fornyet en orden innstiftet i 1219 av Valdemar II. Dette er imidlertid ren diktning. 

 Hvite riddere 
I tidsrommet 1671–1808 hadde ordenen kun én klasse; riddere. Innehaveren kaltes «hvit ridder» etter ordensbåndets farge.

 Innføring av flere klasser 
Frederik VI endret ordenen i 1808 slik at den ble inndelt i klasser, inspirert av den franske Æreslegionen, for å utvide kretsen av personer som kunne motta den. Fra 1951 kan både menn og kvinner dekoreres med Dannebrogordenen.

 Våpenskjold i Fredriksborg slottskirke 
Siden 1694 har personer som har fått ordenens storkors fått våpenskjoldet sitt malt på plater som henges opp på veggene i Frederiksborg slottskirke i Hillerød. Tidligere fikk alle riddere skjoldene hengt opp, men dette 
ble det innført begrensninger på i 1961.

 Utforming 
Dannebrogordenen har hvitt ordensbånd med røde kanter. Ordenen har tre klasser med seks grader:

1. klasse
 Storkommandører av Dannebrog (forbeholdt fyrstelige personer, forkortes S.Kmd.)
 60px Storkors (forkortes S.K. og S.K.i diam.)

2. klasse
 60px Kommandør av 1. grad av Dannebrog (forkortes K.1, tidligere K.¹)
 60px Kommandør av Dannebrog (tidligere kalt Kommandør av 2. grad, forkortes K., tidligere K.²)

3. klasse
 60px Ridder av 1. grad av Dannebrog (forkortes R.1, tidligere R.¹)
 60px Ridder av Dannebrog (forkortes R.)

 Dannebrogordenens hederstegn (har selvstendig status, forkortes D.Ht., tidligere DM)

 Se også 
Artikler på Wikipedia om personer som har mottatt Dannebrogordenen
 Elefantordenen

 Referanser 


 Eksterne lenker 

 De kongelige ridderordener Det danske kongehus
 Ordenshistorisk Selskab - Bilder og beskrivelser relaterte til ordenshistorie 


Kategori:Etableringer i 1671
Kategori:Heraldikk
Danmark